U-I-276/08
Natisni
Opravilna št.:
U-I-276/08
Datum odločitve:
12. 3. 2009
ECLI:
ECLI:SI:USRS:2009:U.I.276.08
Akt:
Odlok o ureditvenem načrtu pokopališče Škale (Uradni vestnik Mestne občine Velenje, št. 6/01)
Izrek:
Pobuda za začetek postopka za oceno ustavnosti in zakonitosti Odloka o ureditvenem načrtu pokopališče Škale (Uradni vestnik Mestne občine Velenje, št. 6/01) se zavrže.
Evidenčni stavek:
Pobudniki nimajo pravnega interesa, če ne izkažejo, da izpodbijana določba neposredno posega v njihov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Janko Jan, Velenje in drugi
Datum vloge:
13. 11. 2008
Vrsta odločitve:
sklep
Vrsta rešitve:
zavrženje
Dokument:
US28633
Dokument v PDF obliki:
U-I-276-08.pdf
77 KB
Prenesite datoteko
U-I-276/08-4
12. 3. 2009
SKLEP
Ustavno sodišče je v postopku za preizkus pobude Janka Jana, Velenje in drugih, na seji 12. marca 2009
sklenilo:
Pobuda za začetek postopka za oceno ustavnosti in zakonitosti Odloka o ureditvenem načrtu pokopališče Škale (Uradni vestnik Mestne občine Velenje, št. 6/01) se zavrže.
Obrazložitev
1. Pobudniki že tretjič izpodbijajo v izreku tega sklepa navedeni predpis. Zatrjujejo, da je v neskladju z Zakonom o urejanju naselij in drugih posegov v prostor (Uradni list SRS, št. 18/84 in nasl. – ZUN). Pravni interes utemeljujejo z navedbo, da je na podlagi izpodbijanega predpisa že uveden postopek razlastitve. Predlagajo, naj Ustavno izpodbijani predpis razveljavi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Ustavno sodišče je s sklepoma št. U-I-412/06 z dne 6. 2. 2008 in št. U-I-41/08 z dne 25. 9. 2008 pobudnikom že zavrglo pobudi, ker niso izkazali pravnega interesa. V 4. točki obrazložitve sklepa št. U-I-41/08 je bilo pobudnikom obširno pojasnjeno, kdaj bodo izpolnjevali pravni interes za vložitev pobude. Iz razlogov, navedenih v citiranih sklepih, pobudniki še ne izkazujejo pravnega interesa za oceno ustavnosti in zakonitosti izpodbijanega predpisa. Zato je Ustavno sodišče ponovno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik